Halliste jõgi
Halliste jõgi (ka Kariste jõgi) on jõgi Edela-Eestis Sakala kõrgustikul ja Soomaal, Navesti jõe suurim lisajõgi. Jõgi on 92 km pikk ja 1890,7 km² suure valglaga, mis moodustab Navesti jõe valglast suurima osa. Halliste jõel on palju lisajõgesid ja -ojasid. Halliste jõe asend Navesti jõe suhtes põhjustab Soomaal suuri üleujutusi. Halliste jõgi kuulub Lääne-Eesti vesikonda ja Pärnu alamvesikonda.